Ο **Κόμπι Τζόουνς** (*Cobi Jones*, γεννήθηκε 16 Ιουνίου 1970) είναι Αμερικανός πρώην ποδοσφαιριστής και νυν αναλυτής αγώνων. Είναι ένας από τους πιο σημαντικούς παίκτες της αμερικανικού ποδοσφαίρου που επέστρεψαν από το εξωτερικό για να βοηθήσουν στην τότε νεοσύστατη Μέιτζορ Λιγκ Σόκερ (*Major League Soccer*, MLS) το 1996. Είναι κάτοχος του ρεκόρ διεθνών συμμετοχών της χώρας του.

Βιογραφία
---------

Ο Τζόουνς ξεκίνησε να παίζει ποδόσφαιρο στο Πανεπιστήμιο του UCLA, οδηγώντας τους Μπρούινς στο πρωτάθλημα του NCAA το 1990. Ολοκλήρωσε την καριέρα του στο κολέγιο με 23 γκολ και 37 τελικές πάσες (ασίστ) σε 90 παιχνίδια. Με την συμμετοχή του στο Παγκόσμιο Κύπελλο του 1994 που πραγματοποιήθηκε στις Ηνωμένες Πολιτείες, ο Τζόουνς κέρδισε συμβόλαιο με την αγγλική ομάδα Κόβεντρι Σίτι, όπου πέρασε μία σεζόν. Την επόμενη χρονιά εντάχθηκε στη βραζιλιάνικη ομάδα Βάσκο ντα Γκάμα μετά από εντυπωσιακές εμφανίσεις με την εθνική ομάδα των ΗΠΑ στο Κόπα Αμέρικα του 1995. Μετά από μόλις λίγους μήνες στη Βραζιλία, ο Τζόουνς υπέγραψε με τους Λος Άντζελες Γκάλαξι για την πρώτη χρονιά της Μέιτζορ Λιγκ Σόκερ.

Η καλύτερη χρονιά του Τζόουνς με τους Γκάλαξι ήρθε το 1998, όπου ήταν δεύτερος στο MLS με 51 πόντους (19 γκολ και 13 ασίστ), αναδείχθηκε στην καλύτερη ομάδα της χρονιάς και επίσης αθλητής της χρονιάς στις ΗΠΑ. Το 2005, ήταν ο τελευταίος παίκτης στο MLS που παρέμεινε στην αρχική του ομάδα από το 1996. Με τους Γκάλαξι κέρδισε δύο Κύπελλα του MLS (το πρωτάθλημα των ΗΠΑ), το 2002 και το 2005, ενώ παραμένει ο ποδοσφαιριστής με τις περισσότερες συμμετοχές στο σύλλογο.

Αγωνίστηκε για την Εθνική των Η.Π.Α. σε τρία Παγκόσμια Κύπελλα 1994, 1998 και 2002. Ήταν στην καλύτερη ενδεκάδα στο ΚΟΝΚΑΚΑΦ Γκολντ Καπ του 2000 και κέρδισε με την εθνική ομάδα το Κύπελλο το 2002. Εκπροσώπησε επίσης τη χώρα του στους Ολυμπιακούς Αγώνες του 1992 στη Βαρκελώνη. Για την εθνική ομάδα των Η.Π.Α. αγωνίστηκε συνολικά 164 φορές και σημείωσε 15 τέρματα(κατάλογος ποδοσφαιριστών ανδρών με 150 ή περισσότερες διεθνείς συμμετοχές). 

Μετά την αποχώρησή του από την ενεργό δράση έγινε βοηθός προπονητή του Ρουντ Γκούλιτ στους Γκάλαξι για σύντομο χρονικό διάστημα. Είναι μέλος του Hall of Fame του UCLA, του αμερικάνικου ποδοσφαίρου και ο μόνος ποδοσφαιριστής που η ομάδα των Γκάλαξι έχει αποσύρει τη φανέλα του.

Τίτλοι και διακρίσεις
---------------------

**Λος Άντζελες Γκάλαξι**

* MLS (2) : 2002, 2005
* ΚΟΝΚΑΚΑΦ Τσάμπιονς Καπ : 2000

**Η.Π.Α.**

* ΚΟΝΚΑΚΑΦ Γκολντ Καπ : 2002

**Ατομικές διακρίσεις**

* Καλύτερη ομάδα του NASL : 1998
* Καλύτερη ομάδα ΚΟΝΚΑΚΑΦ Γκολντ Καπ : 2000
* Αθλητής της χρονιάς : 1998
* Hall of Fame του αμερικάνικου ποδοσφαίρου

Παραπομπές
----------

1. ↑  «COBI JONES». Ανακτήθηκε στις 13 Αυγούστου 2021.
2. ↑  «Picking the 25 Greatest players in MLS history». Ανακτήθηκε στις 13 Αυγούστου 2021.
3. ↑  «USA - Record International Players». Ανακτήθηκε στις 13 Αυγούστου 2021.
4. 1 2 3  «COBI JONES: SOCCER ANALYST». Ανακτήθηκε στις 13 Αυγούστου 2021.
5. ↑  «BLACK HISTORY MONTH (DAY 12): An appreciation of Cobi Jones when he retired in 2007». Ανακτήθηκε στις 13 Αυγούστου 2021.
6. 1 2  «Cobi Jones». Ανακτήθηκε στις 13 Αυγούστου 2021.
7. ↑  «COBI JONES». Ανακτήθηκε στις 17 Αυγούστου 2021.
8. ↑  «COBI JONES : 2011 Inductee». Ανακτήθηκε στις 13 Αυγούστου 2021.
9. ↑  «US National Team's Best XI: Cobi Jones». Ανακτήθηκε στις 17 Αυγούστου 2021.
10. ↑  «Cobi Jones - Century of International Appearances». Ανακτήθηκε στις 13 Αυγούστου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κόμπι Τζόουνς** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63323028
* LCCN: n98050347
* ISNI: 0000 0000 3408 0388

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |